62018CO0690_INF
Tiesas (septītā palāta) 2021. gada 6. maija rīkojums –
CLCV u.c. (Dīzeļdzinēja bloķēšanas ierīce II)
(apvienotās lietas no C‑690/18 līdz C‑692/18)
Lūgums sniegt prejudiciālu nolēmumu – Tiesas Reglamenta 99. pants – Tiesību aktu tuvināšana – Regula (EK) N. 715/2007 – 3. panta 10. punkts – 5. panta 2. punkts – Pārveidošanas ierīce – Mehāniskie transportlīdzekļi – Dīzeļdzinējs – Piesārņojošo vielu emisijas – Dzinēja vadības bloka programma – Tehnoloģijas un stratēģijas, kas ļauj ierobežot piesārņojošo vielu emisiju rašanos
1.
Prejudiciāli jautājumi – Jautājumi, kas ir identiski judikatūrā jau izskatītiem jautājumiem – Reglamenta 99. panta piemērošana
(LESD 267. pants; Tiesas Reglamenta 99. pants)
(skat. 58.– 60. punktu)
2.
Tiesību aktu tuvināšana – Mehāniskie transportlīdzekļi – Emisijas no vieglajiem pasažieru un vieglajiem komerciālajiem transportlīdzekļiem – Regula Nr. 715/2007 – Pārveidošanas ierīce – Konstrukcijas elements – Jēdziens – Programmatūra, kas ir iekļauta dzinēja vadības blokā vai kas uz to reaģē – Programmatūra, kas ietekmē emisiju kontroles sistēmu un samazina tās efektivitāti – Iekļaušana
(Eiropas Parlamenta un Padomes Regulas Nr. 715/2007 3. panta 10. punkts)
(skat. 61. punktu un rezolutīvās daļas 1) punktu)
3.
Tiesību aktu tuvināšana – Mehāniskie transportlīdzekļi – Emisijas no vieglajiem pasažieru un vieglajiem komerciālajiem transportlīdzekļiem – Regula Nr. 715/2007 – Pārveidošanas ierīce – Emisiju kontroles sistēma – Jēdziens – Tehnoloģijas un stratēģijas piesārņojošo vielu emisiju ierobežošanai to veidošanās laikā un pēc tās – Iekļaušana
(Eiropas Parlamenta un Padomes Regulas Nr. 715/2007 3. panta 10. punkts)
(skat. 61. punktu un rezolutīvās daļas 2) punktu)
4.
Tiesību aktu tuvināšana – Mehāniskie transportlīdzekļi – Emisijas no vieglajiem pasažieru un vieglajiem komerciālajiem transportlīdzekļiem – Regula Nr. 715/2007 – Pārveidošanas ierīce – Jēdziens – Ierīce, kas atpazīst visus parametrus, kuri saistīti ar apstiprināšanas procesa gaitu, lai uzlabotu emisijas kontroles sistēmas darbību šo procesu laikā – Iekļaušana – Uzlabojumi, kas var tikt precīzi novēroti normālos transportlīdzekļu lietošanas apstākļos – Ietekmes neesamība
(Eiropas Parlamenta un Padomes Regulas Nr. 715/2007 3. panta 10. punkts)
(skat. 61. punktu un rezolutīvās daļas 3) punktu)
5.
Tiesību aktu tuvināšana – Mehāniskie transportlīdzekļi – Emisijas no vieglajiem pasažieru un vieglajiem komerciālajiem transportlīdzekļiem – Regula Nr. 715/2007 – Tipa apstiprināšanas pienākumi ražotājiem – Aizliegums izmantot pārveidošanas ierīces, kas samazina emisijas kontroles sistēmu efektivitāti – Izņēmumi – Dzinēja aizsardzība pret negadījumiem vai bojājumiem un drošas transportlīdzekļa vadīšanas nodrošināšana – Piemērojamība – Ierīce, kas apstiprināšanas procedūru laikā uzlabo emisijas kontroles sistēmas efektivitāti – Ierīce, kas palīdz novērst dzinēja nodilumu vai aizsērēšanu – Izslēgšana
(Eiropas Parlamenta un Padomes Regulas Nr. 715/2007 5. panta 2. punkta a) apakšpunkts)
(skat. 61. punktu un rezolutīvās daļas 4) punktu)
Rezolutīvā daļa
1)
Eiropas Parlamenta un Padomes Regula (EK) Nr. 715/2007 (2007. gada 20. jūnijs par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (Euro 5 un Euro 6) un par piekļuvi transportlīdzekļa remonta un tehniskās apkopes informācijai 3. panta 10. punkts ir jāinterpretē tādējādi, ka “konstrukcijas elements” šīs tiesību normas izpratnē ir programmatūra, kas ir ievietota dzinēja vadības blokā vai kas uz to iedarbojas, ja tā ietekmē emisiju kontroles sistēmas darbību un samazina tās efektivitāti.
2)
Regulas Nr. 715/2007 3. panta 10. punkts ir jāinterpretē tādējādi, ka jēdzienā “emisiju kontroles sistēma” šīs tiesību normas izpratnē ietilpst gan tehnoloģijas un tā saucamā “izplūdes gāzu pēcapstrādes” stratēģija, kuras samazina emisijas pēc tam, proti, pēc to rašanās, gan arī tās, kuras – tāpat kā izplūdes gāzu recirkulācijas sistēma – samazina emisijas iepriekš, proti, to veidošanās laikā.
3)
Regulas Nr. 715/2007 3. panta 10. punkts ir jāinterpretē tādējādi, ka par “pārveidošanas ierīci” šīs tiesību normas izpratnē ir uzskatāma ierīce, kura atpazīst visus parametrus, kas saistīti ar šajā regulā paredzēto tipa apstiprinājuma procedūru norisi, lai šo procedūru laikā uzlabotu emisiju kontroles sistēmas darbību un tādējādi panāktu transportlīdzekļa tipa apstiprinājumu, arī tad, ja tādu uzlabojumu atsevišķos gadījumos iespējams novērot arī transportlīdzekļa normālas ekspluatācijas apstākļos.
4)
Regulas Nr. 715/2007 5. panta 2. punkta a) apakšpunkts ir jāinterpretē tādējādi, ka uz pārveidošanas ierīci, ar kuru tipa apstiprinājuma procedūrās sistemātiski tiek uzlabota transportlīdzekļu emisiju kontroles sistēmas efektivitāte, lai ievērotu šajā regulā noteiktās emisiju robežvērtības un lai tādējādi iegūtu šo transportlīdzekļa tipa apstiprināju, nevar attiecināt šajā tiesību normā paredzēto izņēmumu no tādu ierīču aizlieguma, kas ir saistīts ar dzinēja aizsardzību pret bojājumiem vai nelaimes gadījumu un ar transportlīdzekļa drošu lietošanu, arī tad, ja šī ierīce palīdz novērst dzinēja nodilumu vai aizsērēšanu.